**Mór Városi Önkormányzat Képviselő-testületének**

**42/2017. (XII.20.) önkormányzati rendelete**

**a fás szárú növények védelméről, kivágásáról és pótlásáról szóló 15/2014. (VII.2.) önkormányzati rendelet módosításáról**

Mór Városi Önkormányzat Képviselő-testülete a környezet védelmének általános szabályairól szóló 1995. évi LIII. törvény 48. § (1) és (2) bekezdésben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:

1. § Mór Városi Önkormányzat Képviselő-testületének a fás szárú növények védelméről, kivágásáról és pótlásáról szóló 15/2014. (VII.2.) önkormányzati rendelete 4. § (2) bekezdése helyébe a következő rendelkezés lép:

*„(2) A jegyző az általános közigazgatási rendtartásról szóló 2016. évi CL. törvény rendelkezéseinek megfelelően jár el.”*

2. § Ez a rendelet 2018. január 1-jén lép hatályba és a hatálybalépést követő napon hatályát veszti.

Fenyves Péter Dr. Ujszászi György Szabolcs

polgármester jegyző

Záradék:

A rendeletet 2017. december 20. napján kihirdettem.

Dr. Ujszászi György Szabolcs

jegyző